
EKSAMEN

IT-11 Innføring i informasjonsteknologi (4 vekttal)
(NVU-kurs HSH-IT11)
Informasjonsteknologi for lærarar I

Høgskolen Stord/Haugesund

Onsdag 10.12.01 (6 timar)

Oppgåve 1

Operativsystem 

(15 %)

a) 
I Windows 95/98 har ein lagt vekt på å utvikla eit standard brukargrensesnitt. På kva  måte gjer denne standardiseringa Windows 95/98 meir brukarvennleg?

b)  
Illustrasjonen til høgre viser ei MS Word-fil kalla ”Konto.doc”. Kva har brukar gjort for å få fram denne illustrasjonen, og kva konsekvensar får det dersom brukar klikkar på dei ulike alternativa?

d)
Gjer kort greie for følgjande omgrep: spam, mailer-daemon, nettiquette, cookies.

e)
For å søkja etter informasjon på Internett, nyttar me søkjeverktøy. Desse 

     
deler me inn i to kategoriar. Grei ut om desse to kategoriane.

Oppgåve 2

 Tekstbehandling 

(15 %)

a) 
Forklar kort følgjande omgrep i MS Word: Hardt sideskift, stil og mal 

b) 
Du er lærar i ein sjuandeklasse, og elevane dine har fått i oppgåve å produsera 
skulen si avis. Elevane skal skriva artiklar og leggja inn bilete i denne avisa. Kva  
råd vil du gi elevane dine med omsyn til typografi? Nemn minst sju gode råd!

c) 
Elevane har teke bilete med eit digitalt kamera. Kva må elevane gjera for å tilpassa 
desse bileta til bruk i skuleavisa. Kva biletformat vil du rå elevane til å 
bruka? 
Grunngjev svaret.


Oppgåve 3

Teknologi og nettverk
(20 %)

a)
Lag ei prinsippskisse over ein datamaskin, og forklar kort dei ulike einingane.

b)
Kva er forskjellen på ytre lager og indre lager i ein datamaskin? Grei ut.

c)
Eit operativsystem har mange oppgåver. Nemn minst fem.

d)
Det finst to forskjellige metodar for å flytta data omkring i eit nettverk? Grei 



ut om desse.

e)
Kva er forskjellen på asynkron og synkron kommunikasjon? Forklar med døme.

Oppgåve 4

Rekneark


(20 %)

a) Kva betyr det at ein formaterer ei celle både på form og innhald?

b) Nemn minst 5 innebygde funksjonar i MS Excel, og forklar kort kva verdiar desse returnerer.

c) I reknearket under er det laga til eit enkelt skjema for omrekning av engelske pund (GBP) til norske kroner (NKr). Dette er gjort for å halda oversikt over utlegga på ein tur til England. I celle B3 er kursen for engelske pund skriven inn, og i kolonne B, i området B6:B9, er desse utlegga registrerte i engelske pund.

Vidare skal dette forbruket omskrivast til forbruk i norske kroner, her ligg alt til rette for bruk av autokopiering. Reknestykket er enkelt, i celle C6 ligg formelen ”=B3*B6”. Deretter er det berre å autokopiera formelen frå C6 til området C7:C9, eller? Under ser du resultatet av denne autokopieringa. Noko er heilt galt! Kva er galt, og kvifor er det galt? Forklar.

d)
Celler i eit rekneark kan også gjevast naturlege namn. I staden for celle B5 kan me, t.d. gi cella namnet ”dollarkurs”. Kva konsekvensar får det for celle-referansen?

e)
Når ein planlegg ei reknebok, kan det vera lurt å tenkja over kva celler som skal vera opne for innskriving, og kven som bør vernast mot innskriving. Kva verktøy har ein i MS Excel for å verna celler og ark? Forklar kort.

Oppgåve 5

 Database 

(20 %)

a) 
Forklar omgrepa entitet, primærnøkkel, fremmednøkkel og redundans.

b) 
Grei ut om fordelar og ulemper med elektroniske databasar.

c) 
Forklar kort forskjellen på ein semantisk og ein logisk datamodell.

Du er medlem i seglklubben ”Ship o’Hoi”. Klubben ønskjer ei betre oversikt over medlemmene og båtane deira, og du får i oppdrag å laga ein elektronisk database over dette. Klubben vil gjerne ha oversikt over alderen til medlemmene, kvar dei bur, kva båter dei har etc.  Eit medlem kan ha meir enn ein båt, og fleire av medlemmene kan vera medeigarar i same båt.

Lag ein konseptuell modell for databasen. Modellen skal ha minst tre aktuelle entitetstypar, og du skal i tillegg skissera nødvendige attributt, nøklar og relasjonar. 
Forklar kvifor du har valgt dei ulike relasjonstypane.

Når du skal oppretta relasjonane mellom to av tabellane i den logiske datamodellen, 
får du opp følgjande dialogboks:

Forklar kva dialogboksen viser.

Kva effekt har referanseintegriteten i dei to tabellane?

d) 
Du er ferdig med databasen din, og skal senda han til formannen i klubben. 
Formannen  har vanleg ISDN-linje, og du må difor vera merksam på at det kan 
ta lang tid å lasta ned fila. Kva vil du gjera for at databasen skal ta minst mogleg  
plass ved sending?

Oppgåve 6

 Kravspesifikasjon og konfigurering 

(10 %)

Skulen der du arbeider har nettopp fått 60 000 kroner øyremerkt IKT-satsing. Frå før har skulen berre 10 PCar. To Pentium-maskinar, og åtte 486-maskinar. Desse er kopla opp i eit Ethernett med ISDN-linje ut. Det er kopla to blekkskrivarar til nettverket. Berre Pentium-maskinane har CD–ROM-spelarar. 

Ein større elektroforhandlar reklamerer i desse dagar med følgjande tilbod:

a) 

Rektor viser til reklame-oppslaget, og spør deg som IKT-ansvarleg ved skulen, om 
råd. Kva kan du seia om denne datamaskinen ut frå spesifikasjonane?

b)

Bør skulen bruka alle pengane på å kjøpa desse maskinane, eller bør ein prioritera 
annleis? Korleis ville du brukt pengane? Skriv ei prioritert innkjøpsliste.

